HR
23.5.2022.
Službeni list Europske unije
C 207/23
Presuda Općeg suda od 30. ožujka 2022. – SAS Cargo Group i dr./Komisija (Predmet T-324/17) (1) („Tržišno natjecanje – Zabranjeni sporazumi – Tržište zračnog prijevoza tereta – Odluka kojom se utvrđuje povreda članka 101.
UFEU-a, članka 53.
Sporazuma o EGP-u i članka 8.
Sporazuma između Zajednice i Švicarske o zračnom prometu – Usklađivanje elemenata cijene usluga zračnog prijevoza tereta (dodatna naknada za gorivo, dodatna naknada za sigurnost, plaćanje provizije za dodatne naknade) – Razmjena informacija – Komisijina teritorijalna nadležnost – Prava obrane – Jednakost oružja – Članak 266.
UFEU-a – Državna prisila – Jedinstvena i trajna povreda – Iznos novčane kazne – Vrijednost prodaje – Težina povrede – Trajanje sudjelovanja u povredi – Olakotne okolnosti – Znatno ograničeno sudjelovanje – Otegotne okolnosti – Ponavljanje povrede – Neograničena nadležnost”) (2022/C 207/31) Jezik postupka: engleski Stranke Tužitelji: SAS Cargo Group A/S (Kastrup, Danska), Scandinavian Airlines System Denmark-Norway-Sweden (Stockholm, Švedska), SAS AB (Stockholm) (zastupnici: B. Creve, M. Kofmann, J. Killick i G. Forwood, odvjetnici)
Tuženik: Europska komisija (zastupnici: A. Dawes i C. Vollrath, agenti, uz asistenciju B. Dohertya, barrister)
Predmet Zahtjev na temelju članka 263.
UFEU-a kojim se, u biti, traži poništenje Odluke Komisije C(2017) 1742 final od 17. ožujka 2017.
u vezi s postupkom u skladu s člankom 101.
UFEU-a, člankom 53.
Sporazuma o EGP-u i člankom 8.
Sporazuma između Europske zajednice i Švicarske Konfederacije o zračnom prometu (Predmet AT.39258 – Zračni prijevoz tereta), u dijelu u kojem se odnosi na tužitelje i, podredno, smanjenje iznosa novčane kazne koja im je izrečena.
Izreka 1.
Članak 1. stavak 1. točke (o), (p) i (q), članak 1. stavak 2. točke (o) i (p), članak 1. stavak 3. točke (o) i (p) te članak 1. stavak 4. točke (o), (p) i (q) Odluke Komisije C(2017) 1742 final od 17. ožujka 2017.
u vezi s postupkom u skladu s člankom 101.
UFEU-a, člankom 53.
Sporazuma o EGP-u i člankom 8.
Sporazuma između Europske zajednice i Švicarske Konfederacije o zračnom prometu (Predmet AT.39258 – Zračni prijevoz tereta) poništava se u dijelu u kojem se njime utvrđuje sudjelovanje društava SAS AB, SAS Cargo Group A/S i Scandinavian Airlines System Denmark-Norway-Sweden u elementu jedinstvene i trajne povrede koji se odnosi na odbijanje plaćanja provizija za dodatne naknade.
2.
Poništavaju se članak 1. stavak 2. točke (o) i (p), u dijelu u kojem se njime utvrđuje povreda članka 101.
UFEU-a na linijama iz Tajlanda a do Europske unije između 20. srpnja 2005. i 14. veljače 2006., u pogledu elementa koji se odnosi na dodatne naknade za gorivo, članak 1. stavak 3. točke (o) i (p), u dijelu u kojem se njime utvrđuje povreda članka 53.
Sporazuma o EGP-u na linijama iz Tajlanda a do Europskog gospodarskog prostora između 20. srpnja 2005. i 14. veljače 2006., u pogledu elementa koji se odnosi na dodatne naknade za gorivo.
3.
Poništava se članak 3. točke (n) do (r).
4.
Iznos novčane kazne izrečene društvu Scandinavian Airlines System Denmark-Norway-Sweden utvrđuje se na 7 030 618 eura, iznos novčane kazne izrečene društvu SAS Cargo Group i društvu Scandinavian Airlines System Denmark-Norway-Sweden, zajednički i solidarno, na 5 937 909 eura, iznos novčane kazne izrečene društvima SAS Cargo Group, Scandinavian Airlines System Denmark-Norway-Sweden i SAS, zajednički i solidarno, na 6 314 572 eura, iznos novčane kazne društvima SAS Cargo Group i SAS, zajednički i solidarno, na 29 045 427 eura, a iznos novčane kazne izrečene društvu SAS Cargo Group na 21 687 090 eura.
5.
U preostalom dijelu tužba se odbija.